**รายงานการประชุม**

สภาองค์การบริหารส่วนตำบลเขาขาว

สมัยสามัญ สมัยที่ 1 ประจำปี พ.ศ.2563 ครั้งที่ 2

เมื่อวันที่ 14 กุมภาพันธ์ ๒๕63 เวลา 13.0๐ น.

ณ ห้องประชุมสภาองค์การบริหารส่วนตำบลเขาขาว

**ผู้มาประชุม**

1. นายดำรงค์ อุ่นศร ประธานสภาองค์กรบริหารส่วนตำบลเขาขาว
2. นายไพรัช พยาบาล เลขานุการสภาองค์การบริหารส่วนตำบลเขาขาว
3. จตุพร จันทร์เทพ สมาชิกสภา อบต.เขาขาว หมู่ที่ 1
4. นางสาวพิสมัย สีใส สมาชิกสภา อบต.เขาขาว หมู่ที่ 3
5. นางวิภู พรหมรักษา สมาชิกสภา อบต.เขาขาว หมู่ที่ 3
6. นายนนฑิพัฒน์ ปานกล่อม สมาชิกสภา อบต.เขาขาว หมู่ที่ 4
7. นายสุชาติ คงหอม สมาชิกสภา อบต.เขาขาว หมู่ที่ 6
8. นายเกรียงไกร หนูนวล สมาชิกสภา อบต.เขาขาว หมู่ที่ 7
9. นายสุธา ทองแผน สมาชิกสภา อบต.เขาขาว หมู่ที่ 7
10. นายสมพงษ์ ปั้นคง สมาชิกสภา อบต.เขาขาว หมู่ที่ 8
11. นายจำรัส สวัสดี สมาชิกสภา อบต.เขาขาว หมู่ที่ 9
12. นายสมโชค คงทอง สมาชิกสภา อบต.เขาขาว หมู่ที่ 9
13. นางเสาวภา รัตนบุรี สมาชิกสภา อบต.เขาขาว หมู่ที่ 10
14. นางสาวปัญยาลักษณ์ หมื่นใจ สมาชิกสภา อบต.เขาขาว หมู่ที่ 11
15. นายคัมภีร์ ชุมขุน สมาชิกสภา อบต.เขาขาว หมู่ที่ 12
16. นายสุริยันต์ ยิ้มสุด สมาชิกสภา อบต.เขาขาว หมู่ที่ 12

**ผู้ไม่มาประชุม**

1. นายเดโช ชิตรัตน์ สมาชิกสภา อบต.เขาขาว หมู่ที่ 1
2. นายเกรียงศักดิ์ สุขช่วง สมาชิกสภา อบต.เขาขาว หมู่ที่ 2
3. นายสุนทร คารมดี สมาชิกสภา อบต.เขาขาว หมู่ที่ 2
4. นายสายันต์ สุวรรณสังข์ สมาชิกสภา อบต.เขาขาว หมู่ที่ 5
5. นายบรรจงกิจ บุญโชติ สมาชิกสภา อบต.เขาขาว หมู่ที่ 5
6. นายปรีชา ทองอร่าม สมาชิกสภา อบต.เขาขาว หมู่ที่ 6
7. นายวิรัตน์ บุญมา สมาชิกสภา อบต.เขาขาว หมู่ที่ 8
8. นายฤทธิ์ จิตรา สมาชิกสภา อบต.เขาขาว หมู่ที่ 10
9. นางสาวละออง แก้วเก้า สมาชิกสภา อบต.เขาขาว หมู่ที่ 11

**ผู้เข้าร่วมประชุม**

1. นายเกษม สังข์แก้ว นายกองค์การบริหารส่วนตำบลเขาขาว
2. นางวจินา หนูแก้ว เลขานุการนายกองค์การบริหารส่วนตำบลเขาขาว

**เริ่มประชุมเวลา : เวลา 13.00 น.**

เมื่อที่ประชุมพร้อม มีสมาชิกสภาองค์การบริหารส่วนตำบลเขาขาวมาประชุมทั้งสิ้น

18 คน นายดำรงค์ อุ่นศร ประธานสภาองค์การบริหารส่วนตำบลเขาขาว จุดเทียน ธูป บูชาพระรัตนตรัย และดำเนินการตามระเบียบวาระการประชุม

**ระเบียบวาระที่ ๑ : เรื่องที่ประธานแจ้งให้ที่ประชุมทราบ**

**นายดำรงค์ อุ่นศร ประธานสภาฯ** ขอขอบคุณท่านสมาชิกทุกท่านที่มาโดยพร้อมเพรียงกัน ผมขอเปิดประชุมสภาองค์การบริหารส่วนตำบลเขาขาว สมัยสามัญ สมัยที่ 1 ประจำปี พ.ศ.2563 ครั้งที่ 2 ไม่ทราบว่ามีท่านใดมีเรื่องจะแจ้งบ้างครับ สืบเนื่องมาจากรายงานการประชุมครั้งที่ผ่านมายังไม่แล้วเสร็จ ผมจึงขอแจ้งให้ท่านสมาชิกได้รับทราบ ขอให้เป็นการอนุมัติในครั้งถัดไปนะครับ ต่อไปเป็นระเบียบวาระที่ 2

**ระเบียบวาระที่ 2** : พิจารณาอนุมัติแก้ไขเปลี่ยนแปลงคำชี้แจงงบประมาณรายจ่าย จำนวน 1 รายการ

1. แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดค่าครุภัณฑ์ ประเภทครุภัณฑ์การเกษตร รายการค่าเครื่องสูบน้ำ จำนวน 270,000 บาท

ข้อความเดิม

เพื่อจ่ายเป็นค่าจัดซื้อเครื่องสูบน้ำแบบซับเมริส์ซิเบิ้ล ขนาด 1.5 แรงม้า จำนวน 15 เครื่อง คุณลักษณะเฉพาะ ดังนี้

 1.สามารถสูบน้ำได้ปริมาณไม่น้อยกว่า ( Q ) 7 ลบ.ม./ชม.

 2.ที่ความสูงรวม (TDH) 50 เมตร

 3.ขับเครื่องด้วยมอเตอร์ไฟฟ้า ขนาด 1.5 แรงม้า

 4.ใช้กับระบบไฟฟ้า 1 เฟส 220 โวลท์ 50 เฮิร์ท

 5.มีความเร็วรอบระหว่าง 2,700 – 3,000 รอบ/นาที

 6.มีประสิทธิภาพการสูบ ไม่น้อยกว่าร้อยละ 55

 7.เครื่องสูบน้ำแบบซับเมิสซิเบิ้ล 1 เครื่อง ประกอบด้วย

 - ตัวเครื่องสูบน้ำแบบซับเมิสซิเบิ้ล จำนวน 1 ตัว

 - มอเตอร์ขับเคลื่อนเครื่องสูบน้ำ จำนวน 1 ตัว

 8.รายละเอียดส่วนประกอบที่สำคัญของตัวเครื่องสูบต้องประกอบด้วย

 - ตัวเรือน (CASING) ทำด้วย STAINLESS STEEL

 - ใบพัด (IMPELLER) ทำด้วย STAINLESS STEEL

 - เพลา (SHAFT) ทำด้วย STAINLESS STEEL

 - มี CHECK VALVE กันน้ำไหลกลับในตัวเรือน

 9.รายละเอียดมอเตอร์ขับเคลื่อนเครื่องสูบน้ำ มีดังนี้

9.1 เป็นมอเตอร์ไฟฟ้าชนิดใช้ต่อกับเครื่องสูบน้ำด้วยข้อต่อเพลาทำด้วย STAINLESS STEEL โดยประกอบกันมาเป็นชุด

 9.2 ระบบของมอเตอร์ไฟฟ้าจะต้องเป็นชนิด

- WATER LUBRICATED CARBON BEARING SYSTEM

- HERMETICALLY SEALED STATOR

- BUILT-IN LIGHTNING ARRESTORS (สำหรับไฟฟ้า 1 เฟส 220 โวลท์)

- LIP TYPE SHAFT SEAL

- DOWNWARD THRUST NOT LESS THAN 400 LBS.

- เป็นมอตอร์ไฟฟ้าที่ต่อสายไฟฟ้าชนิดต่อแบบปลั๊กเสียบ ขันเกลียวยึดแน่นด้วยข้อต่อเกลียว

- มีชุดสำหรับสตาร์ทมอเตอร์ที่ออกแบบมาจากบริษัทผู้ผลิต มอเตอร์ (สำหรับไฟฟ้า 1 เฟส 220 โวลท์)

- ฉนวนหุ้มขดลวดของมอเตอร์เป็นฉนวนแบบ Class B (Insulation Class B) สำหรับบ่อบาดาลขนาดเส้นผ่าศูนย์กลาง 4”และฉนวนหุ้มขดลวดของมอเตอร์เป็นฉนวนแบบ Class F (Insulation Class F) สำหรับบ่อบาดาลขนาด ขนาดเส้นผ่าศูนย์กลาง 6” ขึ้นไป ตามมาตรฐาน NEMA หรือ IEC และมี ระบบป้องกันไม่ต่ำกว่า IP58

10.อุปกรณ์ประกอบเครื่องสูบน้ำ จำนวน 1 ชุด มีรายละเอียดดังนี้

- มีฝาครอบปากบ่อบาดาลเป็นแผ่นเหล็กหนาไม่น้อยกว่า12มิลลิเมตร ขนาดเส้นผ่าศูนย์กลาง 20 ซม. ใช้ท่อสั้น ASTM. หรือ API ขนาดเส้นผ่าศูนย์กลาง 2” ยาว 35 เซนติเมตร ทำเกลียวหัวท้าย ร้อยตรงกลางแล้วเชื่อมโดยรอบทั้งบนและล่างเจาะรู 2 รู สำหรับร้อยสายไฟและวัดระดับน้ำ

- มีสายไฟฟ้าสำหรับต่อไฟฟ้าจากมอเตอร์ไฟฟ้าชนิด VCT. (เส้นลวดทองแดงฝอยอบ,ฉนวนหุ้ม PVC)ขนาด 3x25 ตารางมิลลิเมตร ความยาวไม่น้อยกว่า 35 เมตร

ราคาตั้งตามราคาท้องตลาด เนื่องจากครุภัณฑ์ชนิดนี้ไม่มีกำหนดในบัญชีราคามาตรฐานครุภัณฑ์ของสำนักงบประมาณเป็นไปตามหนังสือกระทรวงมหาดไทย ที่ มท 0808.2/ว1989 ลงวันที่ 22 มิถุนายน 2552 และหนังสือกรมส่งเสริมการปกครองท้องถิ่น ด่วนที่ สุด ที่ มท 0808.2/ว1248 ลงวันที่ 27 มิถุนายน 2559 เป็นไปตามแผนพัฒนาท้องถิ่น (พ.ศ.2561-2565 หน้าที่ 268 ลำดับที่ 20

ข้อความใหม่

เพื่อจ่ายเป็นค่าจัดซื้อเครื่องสูบน้ำแบบซับเมริส์ซิเบิ้ล ขนาด 1.5 แรงม้า จำนวน 15 เครื่อง คุณลักษณะเฉพาะ ดังนี้

1.สามารถสูบน้ำได้ปริมาณไม่น้อยกว่า 7 ลบ.ม./ชม.

2.ที่ความสูงส่งรวม 50 เมตร

3.ขับเคลื่อนด้วยมอเตอร์ไฟฟ้า ขนาด 1.5 แรงม้า

4.ใช้กับระบบไฟฟ้า 1 เฟส 220 โวลท์ 50 เฮิร์ท

5.มีความเร็วรอบระหว่าง 2,700 – 3,000 รอบ/นาที

6.มีประสิทธิภาพการสูบไม่น้อยกว่าร้อยละ 55

7.เครื่องสูบน้ำแบบซัมเมริส์ซิเบิ้ล 1 เครื่อง ประกอบด้วย

7.1 ตัวเครื่องเครื่องสูบน้ำแบบซัมเมริส์ซิเบิ้ล จำนวน 1 ตัว

7.2 มอเตอร์ขับเคลื่อนสูบน้ำ จำนวน 1 ตัว

8.รายละเอียดมอเตอร์ขับเคลื่อนเครื่องสูบน้ำ มีดังนี้

8.1เป็นมอเตอร์ไฟฟ้าชนิดใช้ต่อกับเครื่องสูบน้ำด้วยข้อต่อเพลาทำด้วย Stainless Steel ประกอบมาเป็นชุด

8.2ระบบมอเตอร์ไฟฟ้าจะต้องเป็นชนิด

 -Water Lubricated Carbon Bearing System

 -Bulit-in Lightning Arrestors (สำหรับไฟฟ้า 1 เฟส 220v)

 -Lip Type Shaft Seal

 -Downward Thrust Not Less Than 400 Lbs.

8.3 เป็นมอเตอร์ไฟฟ้าที่ต่อกับสายไฟฟ้าชนิดต่อแบบปลั๊กเสียบขัน

 เกลียวยึดแน่นด้วยข้อต่อเกลียว

8.4 มีชุดสำหรับสตาร์ทมอเตอร์ที่ออกแบบมาจากบริษัทผู้ผลิตมอเตอร์ (สำหรับไฟฟ้า 1 เฟส 220 โวลท์)

8.5 ฉนวนหุ้มขดลวดของมอเตอร์เป็นฉนวนแบบ Class F (Insulstion Class F) สำหรับบ่อน้ำบาดาล 4” ขึ้นไปตามมาตรฐาน NEMA หรือ IEC และมีระบบป้องกันไม่ต่ำกว่า IP58

9.รายละเอียดส่วนประกอบที่สำคัญของตัวเครื่องสูบน้ำ ต้องประกอบด้วย

 9.1 ตัวเรือน (Casing) ทำด้วย Stainless Steel

 9.2 ใบพัด (Impeller) ทำด้วยพลาสติกชนิดโพลีโพไพลีน(Polypropylene)

 9.3 เพลา (Shaft) ทำด้วย Stainless Steel

9.4 มี Check Valve กันน้ำไหลกลับในตัวเรือน

โดยมีเหตุผลความจำเป็นเนื่องจากราคาที่ตั้งไว้ในข้อบัญญัติประจำปีงบประมาณ พ.ศ.2563 ต่ำกว่าราคาท้องตลาด

**นายดำรงค์ อุ่นศร ประธานสภาฯ** รายละเอียดได้อยู่ในมือของท่านแล้วหากท่านมีข้อสงสัยอันใด ขอเชิญได้นะครับ ขอเชิญท่านสมาชิกหมู่ที่ 3 ครับ

**นางสาวพิสมัย สีใส สมาชิกสภาฯ หมู่ที่** 3 กราบเรียนท่านประธานสภาฯที่เคารพเพื่อนสมาชิกและคณะผู้บริหารทุกท่าน ดิฉันนางสาวพิสมัย สีใส สมาชิกสภาฯ หมู่ที่ 3 ขอนำเรียนถามไปยังท่านผู้บริหารและผู้รับผิดชอบนะค่ะว่า ซับเมริส์ จำนวน 15 เครื่องนี้ ข้อความเดิมกับข้อความใหม่ ราคาเท่ากันหรือไม่ค่ะ เพราะข้อความใหม่นี้ไม่ได้ระบุว่าจำนวนเงินเท่าไหร่ และเรื่องน้ำในช่วงนี้ผลกระทบจะมีมากโดยเฉพาะหมู่ที่ 3 ซึ่งชาวบ้านได้สำรองเงินซื้อไป 2 เครื่อง แต่ยังเบิกจ่ายงบประมาณไม่ได้ ถ้าเกิดว่าหลังจากการพิจารณาก็คงจะซื้อได้ใช่ไหมค่ะท่านประธาน

**นายดำรงค์ อุ่นศร ประธานสภาฯ** ตอนนี้ถ้าสภาได้รับอนุมัติให้เปลี่ยนคำชี้แจงใหม่ตามจุดประสงค์มาแล้วนั้นคิดว่าดำเนินการได้ครับ

**นางสาวพิสมัย สีใส สมาชิกสภาฯ หมู่ที่** 3 อยู่ในงบประมาณเท่าเดิมหรือไม่ค่ะ เพราะว่าไม่มีรายละเอียดในข้อความใหม่ ช่วยชี้แจงให้ทราบด้วยนะค่ะ ท่านปลัด ขอบคุณค่ะ

**นายดำรงค์ อุ่นศร ประธานสภาฯ** ยังมีท่านอื่นไหมครับ หากไม่มีผมขอเชิญผู้บริหารช่วยชี้แจงท่านสมาชิกที่มีข้อข้องใจให้ทราบหน่อยนะครับ เพราะตามรายละเอียดมันไม่มีราคาจริงตามเอกสารที่แนบมาครับ ขอเชิญครับ

**นายเกษม สังข์แก้ว นายกองค์การบริหารส่วนตำบล** เรียนท่านประธานที่เคารพและสมาชิกทุกท่าน ตามรายละเอียดข้อความได้เปลี่ยนแค่ใบพัดครับ ข้อที่ 9.2 อย่างอื่นก็เหมือนเดิมทุกอย่างครับและมีเหตุผลความจำเป็น เนื่องจากราคาที่ตั้งไว้ในข้อบัญญัติปีงบประมาณ 2563 ต่ำกว่าราคาท้องตลาด และคงจะไม่ซื้อเกินราคานี้ ขอบคุณครับ

**นายดำรงค์ อุ่นศร ประธานสภาฯ** ตามที่ท่านสมาชิกได้มีข้อสงสัยในข้อตรงนี้เราแค่เปลี่ยนสเป็คแต่ยังราคายังเท่าเดิม ผมจึงขอแจ้งให้ได้เข้าใจตรงกันว่าเปลี่ยนแค่คำชี้แจงแต่ยอดงบประมาณยังคงเท่าเดิม ยังมีท่านอื่นไหมครับ หากไม่มี ผมจะขอมติที่ประชุมต่อไปนะครับ ท่านใดอนุมัติให้แก้ไขเปลี่ยนแปลงคำชี้แจงเพื่อให้เป็นประโยชน์ต่อชาวบ้านให้ดำเนินการได้ โปรดยกมือครับ

**มติที่ประชุม อนุมัติ 17 เสียง**

 **ไม่อนุมัติ - เสียง**

 **งดออกเสียง 1 เสียง**

**นายดำรงค์ อุ่นศร ประธานสภาฯ** ขอบคุณครับ ข้อต่อไป

**ระเบียบวาระที่ 3** : พิจารณาอนุมัติโอนงบประมาณไปตั้งจ่ายเป็นรายการใหม่ จำนวน 2 รายการ

1. แผนงานการรักษาความสงบภายใน งานบริหารงานทั่วไปเกี่ยวกับการรักษาความสงบภายใน งบลงทุน หมวดค่าครุภัณฑ์ ประเภทครุภัณฑ์คอมพิวเตอร์ รายการค่าจัดซื้อค่าจัดซื้อเครื่องคอมพิวเตอร์โน๊ตบุ๊ก สำหรับงานประมวลผล งบประมาณ 22,000.- บาท

เพื่อจ่ายเป็นค่าจัดซื้อคอมพิวเตอร์โน๊ตบุ๊ก สำหรับงานประมวลผล จำนวน 1 เครื่อง โดยมีคุณลักษณะ ดังนี้

-มีหน่วยประมวลผลกลาง (CPU) ไม่น้อยกว่า 4 แกนหลัก (4 core) จำนวน 1 หน่วย โดยมีคุณลักษณะอย่างใดอย่างหนึ่ง หรือดีกว่า ดังนี้

1. ในกรณีที่มีหน่วยความจำแบบ Cache Memory รวมในระดับ (Level) เดียวกัน ขนาดไม่น้อยกว่า 4 MB ต้องมีความเร็วสัญญาณนาฬิกาพื้นฐานไม่น้อยกว่า 2.2 GHz และมีหน่วยประมวลผลด้านกราฟิก (Graphics Processing Unit) ไม่น้อยกว่า 10 แกน หรือ

2. ในกรณีที่มีหน่วยความจำ แบบ Cache Memory รวมในระดับ (Level) เดียวกัน ขนาดไม่น้อยกว่า 6 MB ต้องมีความเร็วสัญญาณนาฬิกาพื้นฐานไม่น้อยกว่า 1.6 GHz และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง

- มีหน่วยความจำหลัก (RAM) ชนิด DDR4 หรือดีกว่า ขนาดไม่น้อยกว่า 8 GB

- มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือ ชนิด Solid State Drive ขนาดความจุไม่น้อยกว่า 120 GB จำนวน 1 หน่วย

- มีจอภาพที่รองรับความละเอียดไม่น้อยกว่า 1,366 x 768 Pixel และมีขนาดไม่น้อยกว่า 12 นิ้ว

- มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง

- มีช่องเชื่อมต่อแบบ HDMI หรือ VGA จำนวนไม่น้อยกว่า 1 ช่อง

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง

- สามารถใช้งานได้ไม่น้อยกว่า Wi-Fi (IEEE 802.11b, g, n, ac) และ Bluetooth

เป็นไปตามหนังสือ ด่วนมาก ที่ มท 0808.2/ ว 1657 ลงวันที่ 16 กรกฎาคม 2556 และ หนังสือ ด่วนที่สุด ที่ มท 0808.2/ ว 1248 ลงวันที่ 27 มิถุนายน 2559

โดยโอนลดงบประมาณรายจ่ายจากแผนงานการรักษาความสงบภายใน งานบริหารทั่วไปเกี่ยวกับการรักษาความสงบภายใน หมวดเงินเดือน ประเภทเงินเดือน (ฝ่ายประจำ) เงินเดือนพนักงาน จำนวน 22,000.-บาท

โดยมีเหตุผลความจำเป็นในการโอนเพื่อใช้ในการปฏิบัติงานของงานป้องกันและบรรเทาสาธารณภัย ตำแหน่งเจ้าพนักงานป้องกันและบรรเทาสาธารณภัยซึ่งย้ายมาบรรจุใหม่

**นายดำรงค์ อุ่นศร ประธานสภาฯ** รายละเอียดตามที่ท่านได้ศึกษา คือตรงนี้มีกรณีเจ้าหน้าที่ย้ายมาใหม่ซึ่งไม่มีคอมพิวเตอร์ใช้ และหัวหน้าสำนักปลัดได้แจ้งให้ผมทราบมาครับ มีสมาชิกสภาท่านใดประสงค์จะอภิปรายไหมครับ หากไม่มีผมขอมตินะครับ ท่านสมาชิกท่านใดเห็นควรอนุมัติให้โอนงบประมาณไปตั้งจ่ายเป็นรายการใหม่เพื่อจัดซื้อโน้ตบุ๊กยกมือขึ้นครับ

**มติที่ประชุม อนุมัติ 17 เสียง**

 **ไม่อนุมัติ - เสียง**

 **งดออกเสียง 1 เสียง**

**นายดำรงค์ อุ่นศร ประธานสภาฯ** ขอบคุณครับ ข้อต่อไป

1. แผนงานบริหารงานทั่วไป งานบริหารงานทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน รายการค่าจัดซื้อค่าจัดซื้อเครื่องปรับอากาศ แบบแยกส่วน (ราคารวมค่าติดตั้ง) งบประมาณ 30,100.- บาท

เพื่อจ่ายเป็นค่าจัดซื้อค่าจัดซื้อเครื่องปรับอากาศ แบบแยกส่วน (ราคารวมค่าติดตั้ง) แบบตั้งพื้นหรือแบบแขวน (ระบบ Inverter) ขนาด 13,000 บีทียู จำนวน 1 เครื่อง โดยมีคุณลักษณะ ดังนี้

1) ขนาดที่กำหนดเป็นขนาดไม่ต่ำกว่า 13,000บีทียู

2) ราคาที่กำหนดเป็นราคาที่รวมค่าติดตั้ง

3) เครื่องปรับอากาศที่มีความสามารถในการทำความเย็นขนาดไม่เกิน 40,000 บีทียู ต้องได้รับการรับรองมาตรฐานผลิตภัณฑ์อุตสาหกรรม และฉลากประหยัดไฟฟ้าเบอร์ 5

4) ต้องเป็นเครื่องปรับอากาศที่ประกอบสำเร็จรูปทั้งชุด ทั้งหน่วยส่งความเย็นและหน่วยระบายความร้อนจากโรงงานเดียวกัน

5) มีความหน่วงเวลาการทำงานของคอมเพรสเซอร์

6) การจัดซื้อเครื่องปรับอากาศขนาดอื่นๆ (นอกจากข้อ 3) นอกเหนือจากการพิจารณาด้านราคาแล้ว เพื่อเป็นการประหยัดพลังงานควรพิจารณาจัดซื้อเครื่องปรับอากาศที่มีค่าประสิทธิภาพพลังงานตามฤดูกาล (SEER) สูงกว่า

7) การติดตั้งเครื่องปรับอากาศ

(1) แบบแยกส่วน ประกอบด้วยอุปกรณ์ ดังนี้ สวิตช์ 1 ตัว ท่อทองแดงไปกลับหุ้มฉนวนยาว 4 เมตร สายไฟยาวไม่เกิน 15 เมตร

เป็นไปตามหนังสือ ด่วนมาก ที่ มท 0808.2/ ว 1657 ลงวันที่ 16 กรกฎาคม 2556 และ หนังสือ ด่วนที่สุด ที่ มท 0808.2/ ว 1248 ลงวันที่ 27 มิถุนายน 2559

โดยโอนลดงบประมาณรายจ่ายจากแผนงานการรักษาความสงบภายใน งานบริหารทั่วไปเกี่ยวกับการรักษาความสงบภายใน หมวดเงินเดือน ประเภทเงินเดือน (ฝ่ายประจำ) เงินเดือนพนักงาน จำนวน 30,100.-บาท

โดยมีเหตุผลความจำเป็นในการโอนเพื่อทดแทนเครื่องปรับอากาศห้องรองนายกฯที่มีอายุการใช้งานนานไม่คุ้มค่าในการซ่อมแซมบำรุงรักษา

**นายดำรงค์ อุ่นศร ประธานสภาฯ** มีสมาชิกท่านใดจะสอบถามไหมครับหากไม่มีผมขอมติ

**มติที่ประชุม อนุมัติ 17 เสียง**

 **ไม่อนุมัติ - เสียง**

 **งดออกเสียง 1 เสียง**

**ระเบียบวาระที่ 4 เรื่องอื่นๆ**

**นายดำรงค์ อุ่นศร ประธานสภาฯ** มีท่านสมาชิกท่านใดมีเรื่องอื่นๆข้องใจจะถามผู้บริหาร ขอเชิญครับ ขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 เมื่อการประชุมสภาสมัยสามัญ สมัยที่ 1 ครั้งที่ 1 ผมได้ให้เจ้าหน้าที่ที่รับผิดชอบโครงการเศรษฐกิจชุมชนเข้ามารายงานในที่ประชุมว่ากลุ่มต่างๆที่กู้เงินโครงการเศรษฐกิจชุมชนไปดำเนินโครงการตามวัตถุประสงค์หรือไม่นั้น ซึ่งปัจจุบันก็ไม่มีเจ้าหน้าที่เข้ามาชี้แจงว่ากลุ่มต่างๆเหล่านี้หลังจากกู้เงินโครงการเศรษฐกิจชุมชนไปแล้วได้ทำตามวัตถุประสงค์หรือไม่ หรือขณะนี้ผ่านไปอย่างน้อย 6 เดือนแล้ว ครับท่านประธาน เพราะฉะนั้นวันนี้ให้เจ้าหน้าที่ที่เกี่ยวข้องเข้ามารายงานด้วยครับ เรื่องที่สองเรื่องไฟฟ้าสาธารณะเรื่องนี้ได้พูดในที่ประชุมสภาไปครั้งก่อน ผมเขียนคำร้อง วันที่ 17 มกราคม 2563 ว่าไฟฟ้าสาธารณะหน้าบ้านผู้ใหญ่บุญฤทธิ์ เคี่ยมขาว ชำรุดไม่สามารถใช้งานได้ ขอให้ อบต.เขาขาว เข้าดำเนินการแก้ไข วันนี้วันที่ 14 กุมภาพันธ์ อีก 3 วันจะครบ 1 เดือน ผมอยากทราบว่าติดขัดปัญหาตรงไหนหรือครับเพราะในขณะนี้ยังไม่ไปซ่อม ผมเห็นรถกระเช้าก็จอดอยู่ ผมอยากให้ท่านตอบให้ชัดเจนว่าติดขัดตรงไหนทำไมถึงไม่ไปซ่อม และที่ผมเขียนเพิ่มเติมคือหน้าบ้านนายสมบูรณ์ แก้วเพ็ง ตรงนั้นก็ยังไม่ดำเนินการแก้ไขครับ เรื่องต่อไปเรื่องวัคซีนโรคพิษสุนัขบ้าตอนนี้ก็ถึงฤดูกาลการฉีดวัคซีนโรคพิษสุนัขบ้าแล้ว ท่านอย่าปล่อยให้เลยช่วงที่ต้องฉีดวัคซีนไปอีกนะครับ ฉะนั้นเจ้าหน้าที่ที่รับผิดชอบก็ให้ดำเนินการโดยด่วนนะครับ เรื่องต่อไปคือเรื่องครุภัณฑ์ว่าหลังจากนี้ผมจะขอทะเบียนครุภัณฑ์มาตรวจสอบ ครุภัณฑ์ที่ซื้อไปยังอยู่หรือใช้งานได้หรือไม่และอยู่ที่ อบต. หรือไม่ ผมขอแจ้งไว้ก่อนล่วงหน้าและหากผมตรวจสอบแล้วไม่มีครุภัณฑ์อยู่ที่ อบต. เจ้าหน้าที่ที่รับผิดชอบจะต้องรับผิดชอบ และผมจะไม่บอกว่าผมจะเข้ามาตรวจสอบวันไหนแต่หลังจากนี้ผมจะเข้ามาดูทะเบียนครุภัณฑ์เพราะฉะนั้นผมขอแจ้งเพื่อทราบไว้ก่อน ขอบคุณมากครับ

**นายดำรงค์ อุ่นศร ประธานสภาฯ** เรื่องนี้ผมก็ขอฝากผู้บริหารให้ช่วยดูเรื่องทะเบียนคุมต่างๆด้วย และมาชี้แจงให้ที่ประชุมสภาได้ทราบด้วย ขอให้เชิญคณะกรรมการติดตามโครงการเศรษฐกิจชุมชนด้วยครับ ยังมีสมาชิกท่านใดอีกไหมครับ ขอเชิญท่านสมาชิกหมู่ที่ 3 ครับ

**นางสาวพิสมัย สีใส สมาชิกสภาฯ หมู่ที่** 3 กราบเรียนท่านประธานสภาฯที่เคารพเพื่อนสมาชิกและคณะผู้บริหารทุกท่าน ดิฉันนางสาวพิสมัย สีใส สมาชิกสภาฯ หมู่ที่ 3 ดิฉันขอติดตามเรื่องถังเก็บน้ำที่ ศพด.สมเด็จย่าฯ ไม่ทราบว่าฝ่ายบริหารได้ดำเนินการไปถึงไหนแล้ว ขอบคุณค่ะ

**นายดำรงค์ อุ่นศร ประธานสภาฯ** ขอบคุณครับ และผมก็มีเรื่องของโครงการเศรษฐกิจชุมชนว่าเรื่องนี้มันเป็นปัญหามานานมากแล้ว หากเราไม่คิดจะแก้ไขก็จะมีปัญหาไปเรื่อยๆ ไม่มีวันจบสิ้น และหากนำงบประมาณส่วนนี้มาทำให้เกิดประโยชน์สูงสุดผมคิดว่ามีความหมายกับชาวบ้านมากกว่า แต่หากเอางบประมาณส่วนนี้ไปเอื้อแก่พรรคแก่พวกก็ไร้ประโยชน์ และงบประมาณ ส่วนนี้ขาดไปคงมีปัญหา แต่ต้องแก้ไขให้ถูกต้องก็จะไม่มีปัญหาหากเราไม่แก้ปัญหาตั้งแต่วันนี้ต่อไปจะยุ่งยากครับ มีสมาชิกท่านใดจะอภิปรายอีกไหมครับ หากไม่มีผมขอเชิญท่านนายกครับ

**นายเกษม สังข์แก้ว นายกองค์การบริหารส่วนตำบล** เรียนท่านประธานที่เคารพและสมาชิกทุกท่าน ผมต้องขอขอบคุณท่านสมาชิกทุกท่านที่ได้อภิปรายความคืบหน้าแต่ละเรื่องที่อยู่ในอำนาจหน้าที่ของผม เรื่องแรกก็คือเรื่องเศรษฐกิจชุมชนเราก็ได้มีคณะติดตาม 1 ชุด มีท่านรองปลัดเป็นประธาน ผมจะให้คณะกรรมการทำรายงานติดตามผลมาว่ากลุ่มที่กู้ไปได้ทำตามวัตถุประสงค์หรือไม่ ตรงนี้ก็อยู่ที่คณะกรรมการติดตามประเมินผล ก็จะมีบางกลุ่มที่ได้รายงานผมมาบ้างแล้วในเรื่องของการติดตามประเมินผล หากท่านสมาชิกต้องการรายละเอียดจะต้องมอบท่านปลัดให้ประสานคณะกรรมการติดตามผลว่าให้จัดทำเอกสารแต่ละกลุ่มโครงการมาว่าถูกต้องตามวัตถุประสงค์หรือไม่ เรื่องต่อไปคือเรื่องการดำเนินการซ่อมไฟฟ้าส่องสว่างที่ท่านได้สอบถามมา ผมขอนำเรียนว่าตอนนี้ได้แบ่งเจ้าหน้าที่เป็น 2 ชุด แบ่งความรับผิดชอบชุดละ 6 หมู่ ผมก็ต้องขอโทษท่านสมาชิกที่งานล้าช้าไปบ้าง เมื่อตอนเช้าผมก็เรียกมาคุยและให้นำใบคำร้องมาดูว่าเขาได้เขียนคำร้องมาวันไหนบ้าง และให้ดำเนินการภายใน 3 วัน หากจุดไหนที่ทำไม่ได้ เช่น ขาดอุปกรณ์ ก็ให้แจ้งผู้อำนวยการกองช่างเพื่อที่จะได้จัดซื้อจัดจ้าง ผมก็เห็นใจสมาชิกทุกคนแต่ผมได้สอบถามไปยังช่างว่าทำไมถึงไม่ได้ไปดำเนินการแก้ไข เขาก็บอกว่าในช่วงนี้ประปาของเกือบทุกหมู่มีปัญหาก็เลยต้องไปช่วยแก้ปัญหาให้ก่อนเพราะมีปัญหาเยอะมาก ส่วนเรื่องซ่อมไฟฟ้าก็จะพยายามให้ทันภายใน 3 วันที่ได้รับคำร้อง ซึ่งผมได้กำชับเจ้าหน้าที่ทั้ง 2 ชุดไปแล้ว และเรื่องวัคซีนเมื่อสักครู่ผมก็ได้สอบถามไปยังเจ้าหน้าที่พัสดุตอนนี้อยู่ในระหว่างดำเนินการเพราะได้ผู้รับจ้างแล้ว และจะทำการส่งมอบงานคาดว่าจะได้วัคซีนในเร็วๆนี้และจะทันในห้วงเวลา เรื่องต่อไปคือเรื่องครุภัณฑ์ตอนนี้ก็มีคณะกรรมการดำเนินการอยู่ และจะมอบหมายให้คณะกรรมการจัดทำรายงานมาว่าครุภัณฑ์ของ อบต.เขาขาวตั้งแต่เริ่มก่อตั้งจนถึงวันนี้มีอะไรบ้างและให้คณะกรรมการได้จัดทำเอกสารเป็นรูปแบบมาให้ดูครับ และตามที่ท่านสมาชิกหมู่ที่ 3 ได้อภิปรายเรื่องถังน้ำ ขณะนี้สามารถได้ใช้น้ำแล้วทั้ง 3 อาคาร และคาดว่าน่าจะพอใช้ และไม่น่าจะมีปัญหา ขอบคุณครับท่านประธาน

**นายดำรงค์ อุ่นศร ประธานสภาฯ** ขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 ลูกพี่ก็ต้องปกป้องลูกน้อง ตอนนี้เป็นเวลา 13.55 น. ถ้าเป็นเวลาราชการต้องอยู่ในช่วงทำงานครับท่านประธาน และในตอนนี้รถกระเช่าได้จอดอยู่นั้นหมายความว่าผู้ปฏิบัติงานไม่ปฏิบัติงาน และผมก็ได้สังเกตเห็นอยู่ตลอดว่ารถกระเช้าออกไปทำงานตอนไหนจอดอยู่ตอนไหน เช่น ตอนนี้รถจอดอยู่ทำไมถึงไม่ออกไปทำงานครับ ท่านกินเงินเดือนคนละเก้าพันกว่าหมื่นกว่าเป็นเงินภาษีพี่น้องทั้งนั้นทำงานวันละ 2 – 3 ชั่วโมงเท่านั้น ทั้งๆที่ลูกจ้างและข้าราชการต้องทำงานวันละ 8 ชั่วโมงครับท่านประธาน และคิดดูว่าไฟฟ้าที่เขียนคำร้องมายังไม่ไปทำให้ขาดอีก 3 วัน จะครบ 3 เดือน แล้วท่านยังจะมารับปากอีกว่าจะดำเนินการให้ไม่เกิน 3 วัน ข้าราชการลูกจ้างคนไหนไม่ทำงานท่านก็จัดการสิครับท่านประธานปล่อยไว้ให้กินภาษีประชาชนอยู่ทำไมครับ ผมเห็นอยู่ตลอดไม่ต้องมาอ้างอย่างนู้นมาอ้างอย่างนี้ครับ ขอบคุณมากครับ

**นายดำรงค์ อุ่นศร ประธานสภาฯ** ขอบคุณครับ ส่วนเรื่องนี้เราก็ต้องช่วยๆกัน เช่น เรื่องไฟฟ้า เรื่องประปา ก็อย่างที่สมาชิกหมู่ที่ 12 ได้อภิปรายมันก็มีความล่าช้าจริงๆครับ และก็ฝากท่านนายกช่วยหน่อยนะครับ เพื่อความสบายใจของท่านสมาชิกด้วยครับ ยังมีสมาชิกท่านอื่นจะอภิปรายอีกไหมขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 ยังไม่มีเจ้าหน้าที่มารายงานการติดตามเรื่องโครงการเศรษฐกิจชุมชนครับ

**นายดำรงค์ อุ่นศร ประธานสภาฯ** ขอเชิญให้ทางผู้อำนวยการกองคลังได้ชี้แจงเรื่องการชำระก่อนครับ

**นางเพ็ญศรี ประเสริฐวรพงศ์ ผู้อำนวยการกองคลัง** กราบเรียนท่านประธาน คณะผู้บริหารและสมาชิกทุกท่าน กลุ่มที่ได้ดำเนินการฟ้องร้องไปแล้ว 1. กลุ่มแตงโมหมู่ที่ 2 ซึ่งไม่มีการมาจ่ายเงินเลยตอนนี้อยู่ในขั้นตอนบังคับคดี 2. กลุ่มเลี้ยงวัวพันธ์พื้นเมืองหมู่ที่ 4 ตอนนี้ค้างชำระเดือนธันวาคม 2562 – มกราคม 2563 3. กลุ่มเลี้ยงวัวพันธ์พื้นบ้านหมู่ที่ 7 ค้างชำระเดือนพฤศจิกายน 2562 – กุมภาพันธ์ 2563 4.กลุ่มเลี้ยงไก่พันธ์และไก่พื้นเมืองหมู่ที่ 7 กลุ่มนี้ตั้งแต่ฟ้องไปได้มาชำระ 3,000 บาท ค้างชำระตั้งแต่เดือนมีนาคม 2562 จนถึงบัดนี้ก็ไม่ได้มาจ่ายค่ะ และตอนนี้ทางด้านฝ่ายงานกฎหมายได้ดำเนินการไปยังบังคับคดีค่ะ ขอบคุณค่ะ

**นายดำรงค์ อุ่นศร ประธานสภาฯ** ตามที่ผมได้พูดเมื่อสักครู่ที่ผ่านมา ถ้าหากคณะกรรมการทั้งหมดพิจารณาให้แต่ละกลุ่มไปดำเนินการจริง เหตุการณ์ปัญหาแบบนี้จะไม่เกิดขึ้น ที่ไม่เกิดขึ้นเพราะเขาก็มีศักยภาพที่สามารถผ่อนชำระได้เพราะเขาได้นำไปสร้างและทำให้เกิดรายได้ขึ้นมาจริง และหากเขาได้กู้เงินไปแต่ไม่ได้นำไปทำจริงเขาก็ไม่มีเงินมาชำระครับ ตามที่ผมบอกไปหากเราไม่ยกเลิกโครงการนี้ตั้งแต่บัดนี้ก็จะมีปัญหาไม่สิ้นสุดครับ ขอเชิญคณะติดตามผลชี้แจงให้สมาชิกทราบครับ

**นายดำรงค์ อุ่นศร ประธานสภาฯ** ตามที่ผมได้พูดเมื่อสักครู่ที่ผ่านมา ถ้าหากคณะกรรมการทั้งหมดพิจารณาให้แต่ละกลุ่มไปดำเนินการจริง เหตุการณ์ปัญหาแบบนี้จะไม่เกิดขึ้น ที่ไม่เกิดขึ้นเพราะเขาก็มีศักยภาพที่สามารถผ่อนชำระได้เพราะ

**นายไพรัช พยาบาล เลขานุการสภาฯ** ผมขออนุญาตเรียนสักนิดว่าในส่วนของโครงการเศรษฐกิจชุมชนที่ได้คุยกับคณะกรรมการเมื่อครู่ว่าพึ่งมีการแต่งตั้งคำสั่งให้แต่งตั้งขึ้น และกรรมการชุดนี้ได้ทำการตรวจสอบทั้งหมด 4 กลุ่ม มีกลุ่มหมู่ที่ 6,5,12,9 ส่วนกลุ่มก่อนหน้านี้ไม่มีการตรวจสอบเพราะกรรมการชุดนี้พึ่งได้รับการแต่งตั้งขึ้นครับ

**นายดำรงค์ อุ่นศร ประธานสภาฯ** ยังมีสมาชิกท่านอื่นจะอภิปรายหรือไม่ครับ หากไม่มีผมขอปิดประชุมครับ

**เลิกประชุมเวลา** **เวลา 14.00 น.**

 (ลงชื่อ)............................................................ผู้จดรายงานการประชุม

 (นายไพรัช พยาบาล)

 เลขานุการสภาองค์การบริหารส่วนตำบลเขาขาว

สภาองค์การบริหารส่วนตำบลได้มีมติรับรองรายงานการประชุมในการประชุมสภาฯ .เมื่อวันที่....................................................................................................

###### (ลงชื่อ)..........................………………………….........

 (นายดำรงค์ อุ่นศร)

 ประธานสภาองค์การบริหารส่วนตำบลเขาขาว

**รายงานการประชุมสภาองค์การบริหารส่วนตำบลเขาขาว**

**สมัยสามัญ สมัยที่ 1 ครั้งที่ 2 ประจำปี พ.ศ.2562**

**เมื่อวันศุกร์ ที่ 14 กุมภาพันธ์ 2563 เวลา 13.0๐ น.**

ข้าพเจ้าคณะกรรมการตรวจรายงานการประชุม ผู้มีรายชื่อท้ายนี้ ได้ทำการตรวจสอบรายงานการประชุม สภาองค์การบริหารส่วนตำบลเขาขาว สมัยสามัญ สมัยที่ 1 ครั้งที่ 2 ประจำปี พ.ศ.2563 เมื่อวันศุกร์ ที่ 14 กุมภาพันธ์ พ.ศ.2563 ตามรายงานการประชุมสภา ซึ่งเลขานุการสภาองค์การบริหารส่วนตำบลเขาขาวได้จดไว้ เป็นที่เรียบร้อยแล้ว

ปรากฏว่ารายงานการประชุมมีความถูกต้องครบถ้วน สมบูรณ์และไม่มีข้อความที่ไม่เหมาะสมแต่ประการใด จึงได้ลงลายมือชื่อรับรองการตรวจรายงานการประชุมไว้เป็นที่เรียบร้อยแล้ว เมื่อวันพฤหัสบดี ที่ 27 กุมภาพันธ์ พ.ศ. 2563

 (ลงชื่อ)...........................................................ประธานกรรมการตรวจรายงานฯ (นายเกรียงไกร หนูนวล)

 สมาชิกสภา อบต.เขาขาว หมู่ที่ 7

 (ลงชื่อ)...........................................................กรรมการตรวจรายงานฯ (นายสมโชค คงทอง)

 สมาชิกสภา อบต.เขาขาว หมู่ที่ 9

 (ลงชื่อ)...........................................................กรรมการ/เลขานุการตรวจรายงานฯ (นางสาวพิสมัย สีใส)

 สมาชิกสภา อบต.เขาขาว หมู่ที่ 3